काटकार कहते हैं, 'हमें इन हमलों को लेकर काफी सजग रहने की जरूरत है। लोगों को देखना होगा कि क्या किसी विशेष वेबसाइट पर जाने के बाद आपके कंप्यूटर की गति कम तो नहीं हो गई? या फिर कंप्यूटर के पंखे की गति बढ़ गई है?' इस तरह के हमलों से बचने के लिए आपको कंप्यूटर में एक अच्छा एंटीवायरस रखना चाहिए। काटकार कहते हैं, 'बेहतर एंटीवायरस के साथ ही उसे लगातार अपडेट करते रहें। इस तरह के हमलों में रोज नए मालवेयर बनाए जाते हैं, इसलिए अद्यतन एंटीवायरस की सहायता से इनसे बचा जा सकता है।'